CELEX: 62015CA0112
Language: hu
Date: 2016-03-17 00:00:00
Title: C-112/15. sz. ügy: A Bíróság (kilencedik tanács) 2016. március 17-i ítélete (az Østre Landsret [Dánia] előzetes döntéshozatal iránti kérelme) – Kødbranchens Fællesråd, az Århus Slagtehus A/S, a Danish Crown A.m.b.A. Oksekødsdivisionen, a Hadsund Kreaturslagteri A/S, a Hjalmar Nielsens Eksportslagteri A/S, a Kjellerup Eksportslagteri A/S, a Mogens Nielsen Kreaturslagteri A/S és a Vejle Eksportslagteri A/S nevében eljárva kontra Ministeriet for Fødevarer, Landbrug og Fiskeri, Fødevarestyrelsen (Előzetes döntéshozatal — Jogszabályok közelítése — 882/2004/EK rendelet — 854/2004/EK rendelet — A takarmányokra és az élelmiszerekre vonatkozó hatósági ellenőrzések — A hatósági ellenőrzések során felmerülő költségek fedezésére a tagállamok által beszedhető díjak — A hatósági segédszemélyzet képzésével kapcsolatos költségek)

2.5.2016   
            
            
               HU
            
            
               Az Európai Unió Hivatalos Lapja
            
            
               C 156/15
            
         A Bíróság (kilencedik tanács) 2016. március 17-i ítélete (az Østre Landsret [Dánia] előzetes döntéshozatal iránti kérelme) – Kødbranchens Fællesråd, az Århus Slagtehus A/S, a Danish Crown A.m.b.A. Oksekødsdivisionen, a Hadsund Kreaturslagteri A/S, a Hjalmar Nielsens Eksportslagteri A/S, a Kjellerup Eksportslagteri A/S, a Mogens Nielsen Kreaturslagteri A/S és a Vejle Eksportslagteri A/S nevében eljárva kontra Ministeriet for Fødevarer, Landbrug og Fiskeri, Fødevarestyrelsen
   (C-112/15. sz. ügy) (1)
   
   ((Előzetes döntéshozatal - Jogszabályok közelítése - 882/2004/EK rendelet - 854/2004/EK rendelet - A takarmányokra és az élelmiszerekre vonatkozó hatósági ellenőrzések - A hatósági ellenőrzések során felmerülő költségek fedezésére a tagállamok által beszedhető díjak - A hatósági segédszemélyzet képzésével kapcsolatos költségek))
   (2016/C 156/21)
   Az eljárás nyelve: dán
   
      A kérdést előterjesztő bíróság
   
   Østre Landsret
   
      Az alapeljárás felei
   
   
      Felperes: Kødbranchens Fællesråd, az Århus Slagtehus A/S, a Danish Crown A.m.b.A. Oksekødsdivisionen, a Hadsund Kreaturslagteri A/S, a Hjalmar Nielsens Eksportslagteri A/S, a Kjellerup Eksportslagteri A/S, a Mogens Nielsen Kreaturslagteri A/S és a Vejle Eksportslagteri A/S nevében eljárva
   
      Alperesek: Ministeriet for Fødevarer, Landbrug og Fiskeri, Fødevarestyrelsen
   
      Rendelkező rész
   
   A takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet 27. cikke (4) bekezdésének a) pontját, valamint VI. mellékletének 1. és 2. pontját úgy kell értelmezni, hogy azokkal ellentétes, ha a tagállamok az élelmiszeripari vállalkozásoktól beszedett díjak összegének megállapítása során beszámítják a hatósági segédszemélyzet kötelező alapképzésével összefüggő kiadásokat.
   
      (1)  HL C 146., 2015.5.4.